GUVERNUL ROMÂNIEI

****

**HOTĂRÂRE**

**privind înscrierea unor imobile situate în comuna Bradu, jud. Argeș în inventarul centralizat al bunurilor din domeniul public al statului, darea acestora în administrarea Aeroclubului României,** **instituție publică ce funcționează în subordinea Ministerului Transporturilor și Infrastructurii, precum și modificarea Anexei nr. 16 la Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului**

Având în vedere prevederile art. 2 [alin. (1)](act:99618%2047132391) şi [(2)](act:99618%2047132392) din Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare,

    în temeiul [art. 108](act:48295%2043226719) din Constituţia României, republicată, al art. 288 [alin. (1)](act:3416837%20291969829), art. 293 [alin. (5)](act:3416837%20291969893) şi al [art. 299](act:3416837%20291969937) din Ordonanţa de urgenţă a Guvernului [nr. 57/2019](act:3416838%200) privind Codul administrativ, cu modificările şi completările ulterioare, precum şi al art. 867 [alin. (1)](act:259009%2056649939) din Legea [nr. 287/2009](act:259011%200) privind Codul civil, republicată, cu modificările şi completările ulterioare,

Guvernul României adoptă prezenta hotărâre.

**Art. 1. -**   Se aprobă înscrierea în inventarul centralizat al bunurilor din domeniul public al statului a unor imobile situate în comuna Bradu, jud. Argeș, trecute în proprietatea publică a statului prin Hotărârea nr. 156 din 21.09.2023 a Consiliului Local al Comunei Bradu, jud. Argeș, având datele de identificare prevăzute în anexa care face parte integrantă din prezenta hotărâre, declararea ca bunuri de interes public naţional şi darea acestora în administrarea Aeroclubului României, instituție publică ce funcționează în subordinea Ministerului Transporturilor și Infrastructurii.

**Art. 2. -**   Imobilele prevăzute la [art. 1](act:13913366%20536133802) sunt destinate desfășurării activității Aeroclubului României - Aeroclubul Teritorial Henri Coandă Pitești.

**Art. 3. -**   Predarea-preluarea imobilelor prevăzute la [art. 1](act:13913366%20536133802) se va face pe bază de protocol încheiat între părţile interesate, în termen de 30 de zile de la data intrării în vigoare a prezentei hotărâri.

**Art. 4. -**   Ministerul Transporturilor şi Infrastructurii, împreună cu Ministerul Finanţelor, va opera modificările corespunzătoare în anexa [nr. 16](act:99618%200) la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare.

**PRIM-MINISTRU**

**ION-MARCEL CIOLACU**